মহিলা ও শিশু উন্নয়ন মন্ত্রণালয়

মহিলা ও শিশু উন্নয়ন মন্ত্রক, ভারত সরকারের একটি শাখা, ভারতে নারী ও শিশু উন্নয়ন সম্পর্কিত নিয়ম ও প্রবিধান এবং আইন প্রণয়ন ও প্রশাসনের জন্য একটি শীর্ষ সংস্থা। মহিলা ও শিশু উন্নয়ন মন্ত্রকের বর্তমান মন্ত্রী হলেন স্মৃতি ইরানি। তিনি ৩১ মে ২০১৯ সাল থেকে দায়িত্বে অধিষ্ঠিত। মহিলা ও শিশুদের সামগ্রিক উন্নয়ন, মহিলা ও শিশুদের জন্য নীতি ও কর্মসূচি প্রণয়ন, মহিলা ও শিশুদের ক্ষমতায়ন, মহিলা ও শিশুদের বিরুদ্ধে সহিংসতা রোধ, মহিলা ও শিশুদের জন্য আইনি সহায়তা প্রদান করা এ মন্ত্রকের দায়িত্ব। এছাড়াও মহিলা শক্তি কেন্দ্র, উন্নত মাতৃত্ব ও শিশু স্বাস্থ্য, পুষ্টি অভিযান, মাতৃত্ব সুবিধা প্রকল্প ও শিশু সুরক্ষা নিয়ে কাজ করে।

ইতিহাস 
নারী ও শিশু উন্নয়ন অধিদপ্তর ১৯৮৫ সালে মানব সম্পদ উন্নয়ন মন্ত্রকের একটি অংশ হিসাবে নারী ও শিশুদের সামগ্রিক উন্নয়নে প্রয়োজনীয় গতি প্রদানের জন্য প্রতিষ্ঠিত হয়েছিল। ৩০ জানুয়ারি ২০০৬ থেকে কার্যকরভাবে, বিভাগটিকে একটি মন্ত্রণালয়ে উন্নীত করা হয়েছে।

আদেশ পত্র 
নারী ও শিশু মন্ত্রণালয়ের বিস্তৃত কার্যপরিধি হলো নারী ও শিশুদের সমग्र উন্নয়ন সাধন করা। নারী ও শিশুদের অগ্রগতির জন্য প্রধান মন্ত্রণালয় হিসাবে, এই মন্ত্রণালয় নীতি, পরিকল্পনা ও কর্মসূচী প্রণয়ন করে; আইন জারি/সংশোধন করে; নারী ও শিশু উন্নয়ন ক্ষেত্রে কাজ করা সরকারি ও বেসরকারি সংগঠনগুলোর কার্যক্রম পরিচালনা ও সমন্বয় করে। এছাড়াও, এই সংযোগকারী ভূমিকার পাশাপাশি মন্ত্রণালয় নারী ও শিশুদের জন্য কিছু উদ্ভাবনী কর্মসূচী বাস্তবায়ন করে। এই কর্মসূচীগুলোর মধ্যে রয়েছে কল্যাণ ও সহায়তা সেবা, কর্মসংস্থান ও আয় বৃদ্ধির জন্য প্রশিক্ষণ, সচেতনতা সৃষ্টি এবং লিঙ্গ সচেতনতা। এই কর্মসূচীগুলো স্বাস্থ্য, শিক্ষা, গ্রামীণ উন্নয়ন ইত্যাদি ক্ষেত্রে অন্যান্য সাধারণ উন্নয়ন কর্মসূচীর পরিপূরক ও সম্পূরক ভূমিকা পালন করে। এই সমস্ত প্রচেষ্টার লক্ষ্য হলো নারীদের অর্থনৈতিক ও সামাজিকভাবে ক্ষমতায়িত করা এবং এভাবে পুরুষদের পাশাপাশি জাতীয় উন্নয়নে সমান অংশীদার হয়ে উঠতে সক্ষম করা।

নীতি উদ্যোগ 
শিশুদের সমগ্র উন্নয়নের জন্য, মন্ত্রণালয় পৃথিবীর বৃহত্তম জনসংযোগ কর্মসূচি, ইন্টিগ্রেটেড চাইল্ড ডেভেলপমেন্ট সার্ভিসেস (আইসিডিএস) বাস্তবায়ন করছে, যা সম্পূরক পুষ্টি, টিকাদান, স্বাস্থ্য পরীক্ষা ও সুপারিশ পরিষেবা, প্রাক-বিদ্যালয় অন-আনুষ্ঠানিক শিক্ষা এই নানা ধরনের সেবাগুচ্ছ প্রদান করে। এদের কাজ বিভিন্ন খাতগত কর্মসূচীর কার্যকর সমন্বয় ও পর্যবেক্ষণ করা। মন্ত্রণালয়ের বেশিরভাগ কর্মসূচী বেসরকারি সংগঠনের মাধ্যমে পরিচালিত হয়। বেসরকারি সংস্থাগুলির আরও কার্যকর সম্পৃক্ততা নিশ্চিত করার চেষ্টা করা হচ্ছে। মন্ত্রণালয় গত কিছুদিনে নেওয়া প্রধান নীতিগত উদ্যোগগুলির মধ্যে রয়েছে আইসিডিএস এবং কিশোরী শক্তি যোজনার সর্বজনীনকরণ, কিশোরী মেয়েদের জন্য পুষ্টি কর্মসূচী চালু করা, শিশু অধিকার সুরক্ষা কমিশন প্রতিষ্ঠা করা এবং পারিবারিক নির্যাতন থেকে নারীর সুরক্ষা আইন জারি করা ইত্যাদি অন্তর্ভুক্ত রয়েছে।

মন্ত্রক ছয়টি বিভাগে বার্ষিক নারী শক্তি পুরস্কার  প্রদান করে, যেমন দেবী অহল্যা বাই হোলকার, কান্নাগী পুরস্কার, মাতা জিজাবাই পুরস্কার, রানি গাইডিনলিউ জেলিয়াং পুরস্কার, রানি লক্ষ্মী বাই পুরস্কার এবং রানী রুদ্রম্মা দেবী (পুরুষ ও মহিলাদের উভয়ের জন্য)।

সংগঠন 
মহিলা ও শিশু উন্নয়ন মন্ত্রকের নেতৃত্বে রয়েছেন মন্ত্রী শ্রীমতি স্মৃতি ইরানি, শ্রী ইন্দেবর পান্ডে মহিলা ও শিশু উন্নয়ন মন্ত্রকের সচিব। সাতটি ব্যুরোর মাধ্যমে মন্ত্রণালয়ের কার্যক্রম পরিচালিত হয়। মন্ত্রণালয়ের তত্ত্বাবধানে ৬টি স্বায়ত্তশাসিত সংস্থা কাজ করছে।

 ন্যাশনাল ইনস্টিটিউট অফ পাবলিক কোঅপারেশন অ্যান্ড চাইল্ড ডেভেলপমেন্ট ()
 জাতীয় মহিলা কমিশন ()
 ন্যাশনাল কমিশন ফর প্রোটেকশন অফ চাইল্ড রাইটস ()
 কেন্দ্রীয় দত্তক সংস্থান কর্তৃপক্ষ ()

মন্ত্রণালয়ে বরাদ্দকৃত বিষয় 
 সমন্বিত শিশু সুরক্ষা প্রকল্প
 পরিবারের কল্যাণ।
 জাতিসংঘের জাতীয় পুষ্টি নীতি, পুষ্টির জন্য জাতীয় কর্ম পরিকল্পনা এবং জাতীয় পুষ্টি উদ্দ্যেশ্য জনিত তথ্যসমূহ সংগ্রহ।
 এই বিভাগে বরাদ্দকৃত বিষয়ের সাথে সম্পর্কিত দাতব্য এবং ধর্মীয় অনুদান
 এই বিভাগে বরাদ্দকৃত বিষয়ের উপর স্বেচ্ছাসেবী প্রচেষ্টার প্রচার ও উন্নয়ন
 বাস্তবায়ন -
 অনৈতিক ট্রাফিক ইন উইমেন অ্যান্ড গার্ল আইন ১৯৫৬ (১৯৮৬ পর্যন্ত সংশোধিত)।
 নারীর অশালীন প্রতিনিধিত্ব (প্রতিরোধ) আইন, ১৯৮৬ (১৯৮৬ সালের ৬০)।
 যৌতুক নিষেধ আইন ১৯৬১ (১৯৬১ সালের ২৮)
 সতীদাহ (প্রতিরোধ) আইন ১৯৮৭ (১৯৮৮ সালের ৩) কমিশন, এই আইনের অধীন অপরাধের ক্ষেত্রে ফৌজদারি বিচার প্রশাসনকে বাদ দিয়ে।
 শিশু দুধের বিকল্প, খাওয়ানোর বোতল এবং শিশু খাদ্য (উৎপাদন, সরবরাহ ও বিতরণ নিয়ন্ত্রণ) আইন ১৯৯২ (১৯৯২সালের ৪৪১) বাস্তবায়ন।
 সর্বত্র সহায়তা ও ত্রাণ জন্য সমবায়ের কার্যক্রমের সমন্বয় ()
 পরিকল্পনা, গবেষণা, মূল্যায়ন, পর্যবেক্ষণ, প্রকল্প প্রণয়ন, পরিসংখ্যান এবং প্রশিক্ষণ নারী ও শিশুদের কল্যাণ ও উন্নয়নের সাথে সম্পর্কিত, লিঙ্গ সংবেদনশীল তথ্যশালা উন্নয়ন সহ।
 জাতিসংঘ শিশু তহবিল ()
 কেন্দ্রীয় সমাজকল্যাণ বোর্ড ()
 ন্যাশনাল ইনস্টিটিউট অফ পাবলিক কোঅপারেশন অ্যান্ড চাইল্ড ডেভেলপমেন্ট ()
 খাদ্য ও পুষ্টি বোর্ড
 খাদ্য ও পুষ্টি বোর্ড ()
 সহায়ক এবং প্রতিরক্ষামূলক খাবারের উন্নয়ন এবং জনপ্রিয়করণ।
 পুষ্টি সম্প্রসারণ।
 নারীর ক্ষমতায়ন এবং লিঙ্গ সমতা।
 জাতীয় মহিলা কমিশন ।
 রাষ্ট্রীয় মহিলা কোষ ()
 জুভেনাইল জাস্টিস (শিশুদের যত্ন ও সুরক্ষা) আইন ২০১৫।
 কিশোর অপরাধীদের অনুসন্ধান।
 দত্তক নেওয়া সংক্রান্ত সমস্যা, সেন্ট্রাল অ্যাডপশন রিসোর্স এজেন্সি এবং চাইল্ড হেল্প লাইন (চাইল্ডলাইন)।
 শিশু আইন ১৯৬০ (১৯৬০ সালের ৬০)।
 বাল্যবিবাহ - প্রতিরোধ আইন ১৯২৯ (১৯২৯ সালের ১৯)।

মন্ত্রিপরিষদের মন্ত্রীরা 

 দ্রষ্টব্য: প্রতিমন্ত্রী (স্বাধীন দায়িত্ব)

প্রতিমন্ত্রীরা

আরো দেখুন 

 সমন্বিত শিশু সুরক্ষা প্রকল্প ()
 ওড়িশা রাজ্য শিশু সুরক্ষা সোসাইটি ()
 ইন্দিরা গান্ধী মাতৃত্ব সহযোগিতা যোজনা ()

তথ্যসূত্র

বহিঃসংযোগ 

 

ভারতে নারী অধিকার
১৯৮৫-এ ভারতে প্রতিষ্ঠিত
ভারতে নারী
ভারত সরকারের মন্ত্রক
ভারতে শিশু কল্যাণ